Richard Nicolaüs (Rik) Roland Holst (4 Desember 1868, Amsterdam – 31 Desember 1938, Bloemendaal, Noord-Holland) was 'n Nederlandse skilder, etser en skrywer. Holst is gebore as die seun van Adriaan Roland Holst, 'n fabrikant en versekeraar, en Sabina Posthumus. Sy neef was die digter Adriaan Roland Holst. Rik - sy bynaam - Roland Holst het van 1885 tot 1890 aan die Rijksacademie voor Beeldende Kunsten in Amsterdam gestudeer. Hy het vanaf 1918 hier doseer, en van 1926 tot 1934 was hy direkteur daarvan. Hy het op 16 Januarie 1896 met die digter en revolusionêr Henriette van der Schalk getrou. Die huwelik was kinderloos. Die skrywer William Morris het 'n reuse invloed op Holst uitgeoefen. Ten eerste het Holst aan kuns 'n idealistiese, diensgerigte taak toegewys en veral klem gelê op kunsmatige suiwerheid en skoon vorme. Hy het ook baie waarde geheg aan samewerking tussen kunstenaars (uit verskillende dissiplines). Daarom staan hy bekend as 'n gemeenskapskunstenaar. Hy was 'n vriend van Herman Gorter en oortuig van die verdienstelikheid van Sosialisme.